CELEX: 62008CN0305
Language: sk
Date: 2008-07-04 00:00:00
Title: Vec C-305/08: Návrh na začatie prejudiciálneho konania, ktorý podal Consiglio di Stato (Taliansko) 4. júla 2008 – CoNISMa (Consorzio Nazionale Interuniversitario per le Scienze del Mare)/Regione Marche

27.9.2008   
            
            
               SK
            
            
               Úradný vestník Európskej únie
            
            
               C 247/7
            
         Návrh na začatie prejudiciálneho konania, ktorý podal Consiglio di Stato (Taliansko) 4. júla 2008 – CoNISMa (Consorzio Nazionale Interuniversitario per le Scienze del Mare)/Regione Marche
   (Vec C-305/08)
   (2008/C 247/11)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Consiglio di Stato
   Účastníci konania pred vnútroštátnym súdom
   
      Odvolateľ: CoNISMa (Consorzio Nazionale Interuniversitario per le Scienze del Mare)
   
      Odporca: Regione Marche
   Prejudiciálne otázky
   
               1.
            
            
               Majú sa ustanovenia smernice č. 18/2004 (1) – o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby – ako sú uvedené v článku 1 vykladať v tom zmysle, že združeniu, ktoré tvoria výlučne talianske univerzity a orgány štátnej správy, ktoré majú právnu formu uvedenú v bode 8, zakazujú zúčastniť sa verejného obstarávania služieb, akým je služba obstarania geofyzických dát a vzoriek mora?
            
         
               2.
            
            
               Sú ustanovenia talianskeho právneho poriadku článku 3 ods. 22 a 19 a článku 34 kódexu o verejnom obstarávaní legislatívneho dekrétu č. 163/2006 – podľa ktorých „Výraz ‚hospodársky subjekt‘ sa vzťahuje na zhotoviteľa, dodávateľa a poskytovateľa služieb alebo skupinu, alebo združenie týchto osôb“ a „Výrazy ‚zhotoviteľ‘, ‚dodávateľ‘ a ‚poskytovateľ služieb‘ označujú fyzickú alebo právnickú osobu, alebo inštitúciu bez právnej subjektivity, vrátane európskeho zoskupenia hospodárskych záujmov (EZHZ) zriadeného podľa legislatívneho dekrétu č. 240 z 23. júla 1991, ktoré ‚na trhu ponúka‘ vykonanie prác alebo diela, dodanie výrobkov, poskytnutie služieb“ – v rozpore so smernicou č. 18/2004, ak sa vykladajú v tom zmysle, že obmedzujú účasť poskytovateľov, ktorí sú odborníkmi na vykonávanie týchto činností a vylučujú tie inštitúcie, ktorých hlavným cieľom nie je dosahovanie zisku ale výskum?
            
         
      (1)  Ú. v. EÚ L 134, s. 114.